o
Olkaa hedelmälliset
Moninkertaistukaa
Täyttäkää maa
MERITÄHTI
Tervetuloa Meritähden kiehtovaan maailmaan.
Se on jännittävä moninkertaistumisen maailma.
Tänään puhumme apostolisuuden -
ja profeetallisuuden uudelleenlöytymisestä.
En tarkoita olemassa olevan järjestelmän muovaamista.
Tarkoitan pikemminkin perustuksen luomista.
Etelä-Afrikan Johannesburgin lentokenttä jäi liian pieneksi.
Siellä rakennettiin uusi perustus lentokentän alle.
Lentokenttä oli samaan aikaan käytössä.
Jumala toimii samalla tavalla seurakunnassa.
Hän rakentaa uutta perustusta täydessä vauhdissa.
Luen otteen kirjoittamastani kirjasta, -
jonka voi ladata Internetistä osoitteesta www.starfishportal.net
Englanninkielisen kirjan nimi on The Starfish Vision.
Kirjoitan aiheen johdannoksi: -
"Jumala asetti seurakuntaan ensiksi muutamia apostoleiksi," -
"toisia profeetoiksi," 1. Kor. 12:28.
Jumalan huoneen perustuksena ovat apostolit ja profeetat, Ef. 2:20.
Paavalin Ef. 4:11:ssä mainitsemista palveluviroista -
apostolit ja profeetat ovat kadonneet.
Ne on korvattu näennäisillä apostolin- ja profeetanviroilla.
Seurakunta on nykyään rakennettu opettajien, pastorien, -
perinteiden, aarteiden ja valtion perustalle.
Se on muuttanut Jumalan kansan DNA:ta, geneettistä koodia.
Tuloksena on laiskanpullea, kesy uskonto.
Seurakunnasta on tullut -
peräti apostolisuuden ja profeetallisuuden vastainen, -
hampaaton kansalaisuskonto, joka siunaa omiaan puuhastelevaa kansaa.
Profeettoja ei valita kansanäänestyksellä.
Apostoli ei lähetä itse itseään.
He ovat Jumalan tehtävän agentteja.
Jos ihmiset torjuvat Jumalan valtakunnan, -
he torjuvat myös ne, jotka Jumala on lähettänyt oikaisemaan heitä.
Uskonnolliset ihmiset vainoavat ja tappavat apostoleja ja profeettoja.
A. T. Gardiner on sanonut näin: -
"Kun profeetta hyväksytään, hänen sanomansa on kadonnut."
"Profeetta on hyödyllinen vain, kun hän on kiusankappale," -
"joka kutsuu parannukseen, häiritsee mukavia rutiinejamme," -
"rikkoo epäjumalamme ja murskaa pyhät tapamme."
Hyvä lainaus, omasta kirjastani.
Olemme kääntäneet Jeesuksen asettaman järjestyksen päälaelleen.
Raamatussa sanotaan, että Jumala asetti ensin apostolit, -
sitten profeetat, sitten opettajat ja muut.
Olemme onnistuneet kääntämään kaiken.
Apostolit ja profeetat eivät ole ensimmäisiä, eivätkä edes viimeisiä
Heidät on ajettu ulos ongelmien aiheuttajana.
Tarkastellaan, millä tavoin Jeesus muutti maailmaa.
Tilastollisesti Hän teki kolmea asiaa.
Ensinnäkin Hän söi ihmisten kotona.
Hän valtasi ihmisten keittiöt.
Se on ilosanoma.
Ellei Häntä kutsuttu, Hän kutsui itse itsensä.
Hän sanoi Sakkeukselle: "Tule alas puusta. Mennään syömään teille."
Toiseksi Hän kertoi vertauksia, joita kukaan ei ymmärtänyt.
Hän kätki salaisuuden, jotta ihmiset kysyisivät.
Se oli kuin syötti, jolla Hän selvitti, kuka ansaitsee vastauksen
Kolmanneksi Hän teki erilaisia juttuja, -
kuten ruokkimisihme ja sairaiden parantaminen.
Toiseksi tarkastelemme, mitä Jeesus teki ihmisille.
Teot voidaan jakaa kolmeen pääluokkaan.
Ensinnäkin Hän kokosi ihmiset luokseen.
Hän käski ihmisten seurata Häntä.
Toiseksi Hän hiljalleen tappoi heidät.
Hän kehotti kuolemaan itselle, luopumaan elämästä, -
unohtamaan itsensä ja hylkäämään itsekkyyden.
Se on elämää Jumalan valtakunnassa.
Se on opetuslapseutta.
Kolmanneksi Hän viskaisi heidät pois.
Hän siis kutsui, tappoi ja viskaisi.
Sana "viskaista" on väkivaltainen.
Jeesus käski rukoilla elon Herraa lähettämään työmiehiä, Luuk. 10.
Sana "lähettää" on kreikaksi "ekballo".
Samalla sanalla ilmaistaan pahojen henkien ulos ajaminen.
Häätää työmiehiä elonkorjuuseen
Silloin ei kysellä, kokeeko joku elonkorjuuta omaksi työmuodokseen.
Se on suora käsky: "Mene!"
Jeesushan lähetti opetuslapset kuin lampaat susien keskelle.
Meistä asian pitäisi olla päin vastoin: sudet lampaiden keskelle.
Lammasparat, eihän kukaan hyvä paimen lähettäisi heitä vaaraan?
Jeesus kuitenkin teki niin. Hän tunsi Valtakunnan periaatteen.
Matt. 13:ssa Jeesus viskaa valtakunnan lapset peltoon.
Vehnänjyvä putoaa maahan ja kuolee.
Mehän haluaisimme suojella jyvää: -
vuorata pumpulilla, turvakehikolla ja muovikääreellä, -
ettei maailman paha maaperä vahingoita.
Se on kirkko. Älä kerro kenellekään.
Vehnänjyvä heitetään maahan, jotta se kuolee ja moninkertaistuu.
Ideana on periaatteen jatkuvuus.
Lähetetyt ihmiset kutsuvat, "tappavat" eli opetuslapseuttavat -
ja lähettävät puolestaan heidät.
Kuka kutsuu tämän päivän kristinuskossa?
Moni pitää sitä evankelistan tehtävänä.
Paimen puhelee mukavia. Taloudenhoitaja kerää rahat.
Opettaja laatii muistiinpanot ja kutsuu ihmiset kuulemaan.
Kuka opetuslapseuttaa? Kenellä on kiusaannuttava sanoma?
Hän sanoo: -
"Seurakunnan tehtävä ei ole vastata uskonnollisiin mieltymyksiisi."
"Täällä keskipisteenä ovat Kristuksen tahto ja arvot."
Seurakunta ei ole uskonnollinen tankkausasema, -
jossa lauletaan samat laulut ja kuunnellaan kolmen kohdan saarna.
Saarnasta on ovesta lähtiessä unohtunut 95 prosenttia.
Seuraavana sunnuntaina työviikon jälkeen sama juttu
Se ei ole seurakunnan tehtävä.
Tehtävämme on täyttää Hänen antama käskynsä.
Tehtävämme on kutsua, opetuslapseuttaa ja lähettää.
Palvelutehtävistä enin osa keskittyy kutsumiseen.
Harva opetuslapseuttaa tai lähettää.
Se on apostolien ja profeettojen perinteinen tehtäväkenttä.
He tietävät, ettei kyse ole seurakunnan koon kasvattamisesta.
Kyse on valtakunnan laajenemisesta.
Se vaatii jatkuvaa lähettämistä ja moninkertaistumista.
Se ei ole ainutkertainen tapahtuma.
Se on periaate, jonka pitää iskostua jokaisen ytimeen, -
mielellään uskoontulon yhteydessä.
Siksi apostolista ja profeetallista palvelutehtävää -
on arvioitava uudelleen nyt, kun Jumala alkaa tuoda niitä esiin.
Jumala on alkanut kutsua profeetallisia henkilöitä -
melkeinpä kirkkojen railoista.
Heidät on lähestulkoon unohdettu, koska johdossa ovat olleet -
vanhempi pastori ja hänen henkilökuntansa.
Raamatusta kyllä löytyy vanhempi pastori, mutta huonossa valossa.
Diotrefes halusi olla ensimmäinen johtajien joukossa.
Hän torjui muut johtajat.
Sellaisesta muodostuu lopulta kultti, koska kyse on kokouksesta.
Jumala kutsuu profeetallisia ja apostolisia ihmisiä, -
jotka tuovat uudelleen valtakunnan geneettisen koodin -
jokaiseen vanhaan ja uuteen uskovaan.
Profeetta on henkilö, joka on korkeammalla kuin muut.
He ovat mastossa ja vuorenhuipulla tähystämässä -
ja etsimässä Jumalaa.
He janoavat kuulla Jumalan äänen.
Heidän koko elämänsä on sanoma.
He ovat usein vartijoita, -
jotka varmistavat, että Jumalan liittoa kunnioitetaan.
He ovat visionäärejä ja vakoilijoita.
He tietävät salattuja asioita. He muodostavat salaisen palvelun.
He ovat navigointijärjestelmä, joka kertoo, missä ollaan.
En usko, että olen profeetta.
Ystävissäni on paljon profeettoja.
Raamatun mukaan Kristuksen seuraajilla on profeetallinen henki
Onhan profeetallinen henki kastanut meidät profeetalliseen seurakuntaan
Jumala opetti kaltaiselleni itsepäiselle saksalaiselle -
profetian hengen kautta, miten merkittävä asia profetia on.
Olin Kairossa puhumassa eräässä seurakunnassa.
En muista kaupunginosan nimeä.
Sen jälkeen minun oli määrä mennä Kairon toiselle laidalle -
esikaupunkiin, jossa on miljoonia asukkaita.
Minun piti tavata ystävä, jolta saisin autokyydin toiseen kirkkoon.
Puhuin ensimmäisessä seurakunnassa.
Piispa soitti taksin viemään minut ystäväni luo.
Hän sanoi kuljettajalle osoitteen, jonne minun oli määrä mennä.
Kuski vakuutti osaavansa tien.
Auto oli vanha rotisko, joka kulkee vain paastolla ja rukouksella.
Kairon kaikki valkoiset halusivat mennä päivällä pyramidien luo -
ja illalla takaisin Hilton-hotelliin.
Oli ilta-aika. Kuski unohti osoitteen ja vei minut hotellille.
Luuli tekevänsä isonkin palveluksen.
Kello alkoi olla jo paljon.
En tiennyt, missä olin tai minne piti mennä.
Kuskikaan ei tiennyt.
Minun piti olla perillä vartin kuluttua.
Rukoilin Jumalalta apua.
Ajattelin olevani eksyksissä kielitaidottomana vieraassa maassa.
Kuulin äänen, joka sanoi: "Se ei ole totta, poikani."
Olin yksin taksissa, joten tiesin, että Jumala puhui.
Sanoin Jumalalle: "En tiedä, missä olen tai minne pitää mennä," -
"mutta Sinä tiedät."
Osaan arabiaa muutaman sanan, kuten "suoraan", "vasen" ja "oikea"
Pyysin Jumalaa kertomaan, mitä milloinkin sanoa.
Sanoin kuskille arabiaksi: "suoraan".
Kuski ihmetteli.
Tulimme risteykseen. Kysyin Jumalalta, minne seuraavaksi.
Sanoin kuskille arabiaksi "vasempaan".
Risteilimme pitkin katuja. Kuski katseli minua suurin silmin.
Menimme torien ja ehkäpä keittiöidenkin läpi.
En tiedä, mitä oikopolkuja kuljimme.
Yhtäkkiä näin ystäväni odottamassa auton kanssa -
tismalleen sovittuna ajankohtana.
Kuski oli niin yllättynyt, että unohti ottaa maksun.
Hyppäsin ystäväni autoon ja pian olin taas puhumassa.
Ihmettelin, voiko saksalaiselle sattua tällaista.
Jumala osoitti, että Hän johdattaa profetian kautta.
Jumalalla on oma GPS, profeetallinen navigaattori.
Entä jos koko seurakunta toimisi niin?
Tavallaan mekin olemme eksyneet Hilton-hotellin eteen.
Saisimme suunnistusohjeet, -
jos myöntäisimme olevamme riippuvaisia Jumalasta.
Kuulisimme, minne Jumala haluaa meidän menevän.
Hän ei aina paljasta koko reittiä, vain seuraavaan risteykseen asti.
Sitten täytyy kysyä taas tietä.
Tämä valaisee hieman, miten profetia toimii.
Tästä osa on meille tuttua.
Emme ole vielä antaneet profeettojen järjestää uudelleen -
seurakuntien ja lähetysjärjestöjen istumapaikkoja.
Profeetathan sekoittavat pyhät rutiinimme.
Raamatussa mainitaan myös apostolit.
Apostolien ja profeettojen tehtävät ovat erilaisia.
Apostolit eivät ilmoita näkyä ja suuntaa.
He rakentavat järjestelmän, jossa profeetallinen näky toteutuu.
He toimivat tienrakentajina, -
jotta kristusruumis pääsee tavoitteeseensa.
Jumalan valtakunnassakin harrastetaan funktionalismia.
Ideana on se, että Valtakunta liikkuu ja laajenee.
Sillä täytyy olla käyttö- tarkoitukseen sopiva muoto.
Meritähti pystyy moninkertaistumaan.
Mitä enemmän israelilaiset olivat puristuksissa Egyptissä, -
sitä enemmän he lisääntyivät.
Jumalan valtakunnassa asioilla on sellainen DNA, -
joka saa aikaan kasvua puristuksenkin keskellä.
Se pystyy muuttamaan kaiken ja liittämään sen Valtakuntaan.
Se on voimallista.
Apostolit toimivat Uudessa testamentissa tilan raivaajina.
He julistavat: "Mahdoton on mahdollista!"
"Tehdään muuriin aukko."
"En ole ympäristöni muovaama objekti."
"Minä muovaan ympäristöni."
Apostoleilla on raivaajahenki.
He valtaavat uusia alueita työkentäksi.
Apostoleilla ja profeetoilla on hyvin erityinen suhde.
Sitä kutsutaan jumalalliseksi romanssiksi.
Ef. 2:20:ssä heidät määriteltiin Jumalan huoneen perustukseksi.
Eräs ystäväni sanoi: "Heidän pitää tutustua toisiinsa."
Heidän täytyy rakastua toisiinsa, kihlautua, avioitua ja saada lapsia
Hengellisessä mielessä se merkitsee tasaveroista kumppanuutta.
Heidän yhteistyönsä asettaa perustuksen Jumalan toiminnalle.
Näin pystytään kutsumaan, opetuslapseuttamaan ja lähettämään.
Paavali kutsuu itseään mestarirakentajaksi.
Apostolit ovat arkkitehteja.
He ovat uudistajia ja koodinmurtajia.
Paavali puhuu Jumalan salaisuuksista.
Apostolit suojelevat seurakuntaa susilta.
Ap. t. 20:ssä Paavali varoittaa laumaa julmista susista.
Monella tavalla apostolisuus on perustavaa laatua oleva palvelutyö.
1. Kor. 12:28:n mukaan Jumala on asettanut ensiksi apostolit, -
sitten profeetat ja kolmanneksi opettajat ja muut.
Se ei ole hierarkia.
Hierarkia kuuluu talousajatteluun tai uskontoon.
Kristinusko ei ole uskonto. Uskonto on ihmisen rakentama järjestelmä.
Jumalan valtakunta on Jumalan rakentama järjestelmä.
Kuvittele, että menet pizzeriaan, mutta siellä tuoksuu kiinalaiselta.
Pizzeriassa odottaa oreganon, tomaatin ja mozzarellan tuoksua.
Yhtäkkiä tulvahtaa soijapapujen ja -kastikkeen tuoksu.
Apostolisen ja profeetallisen seurakunnan -
pitäisi levittää näyn, tavoitteiden ja moninkertaistumisen tuoksua.
Sen pitäisi huokua jokaisesta uskovasta.
Seurakunnan tavoite ei ole paisua.
Ei pitäisi saarnata kirkkosaleja täyteen, vaan ehkäpä tyhjiksi.
Jumalan kansa lähetetään ulos elonkorjuuseen.
Meillä on tärkeä tehtävä edessämme.
Luodessaan ihmisen Jumala sääti, -
missä on kunkin ihmisen asumisen rajat, Ap. t. 17.
Jumala asetti kunkin juuri oikeaan paikkaan.
Hän sääti heille asuinpaikat, -
jotta he etsisivät Jumalaa ja hapuillen löytäisivät Hänet.
Apostolisuus ja profeetallisuus muistuttaa puutarhanhoitoa.
Jumala antoi Aadamille ja Eevalle paratiisissa kaksi tehtävää.
Tehtävät olivat viljellä ja varjella paratiisia, 1. Moos. 2:15.
Varjeleminen on vahva sotilastermi. Se on tunkeilijoiden torjumista.
Tunkeilija oli tietysti paholainen.
Aadam ja Eeva epäonnistuivat paratiisin varjelemisessa.
Jumala on luonut maailman. Hän omistaa kaiken.
Hän antoi Aadamille ja Eevalle paratiisin maaoikeudet.
Paholainen sai Aadamin ja Eevan lankeamaan.
Paholainen sai maaoikeudet.
Aadam ja Eeva ajettiin ulos paratiisista.
Paholainen anasti viekkaudella maaoikeudet itselleen.
Sen jälkeen Jumalan ihmiset olivat uudisraivaajia vieraalla maalla.
Sitten Jumala valitsi Abrahamin ja antoi tälle maan perinnöksi.
Apostolit ja profeetat ovat nyt tulossa takaisin seurakuntiin.
Heidän tehtävänsä on vallata maa takaisin pahoilta hengiltä.
"Ano minulta, niin minä annan kannat perinnöksesi."
"Sido vahva mies ja vie hänen omaisuutensa."
Täytyy anoa Jumalalta, kuten John Knox pyysi: -
"Jumala, anna minulle Skotlanti tai kuolen."
Jumala antoi hänelle Skotlannin. Sitten Knox kuoli.
Ihmisen tulee anoa Jumalalta kokonaisia alueita, -
niin että Jumala rakentaa seurakuntansa.
Siitä täytyy ottaa vastuu pitkäjänteisesti.
Kerron, mitä tämä merkitsee käytännössä.
Aikoinaan luultiin, että ilosanomaa pitää julistaa mallintamatta sitä.
Monet torjuivat sen, koska sitä pidettiin tekopyhänä.
Apostolisuudessa ja profeetallisuudessa -
osoitetaan ensin oman elämän kautta, mistä puhutaan.
Ellei evankeliumia elä todeksi, siitä ei pidä myöskään puhua.
Se pitää ensin elää todeksi omassa elämässä.
Sillä näytetään, millaista elämä on Jumalan valtakunnassa.
Sitten ihmiset kutsutaan liittymään siihen.
Jeesus eli ensin todeksi, sitten Hän saarnasi.
Näin nykypäivän apostolit ja profeetat tuovat uudistuksen.
He asettavat perustuksen, -
joka auttaa ihmisiä elämään todeksi Valtakunnan elämää -
kaikilla elämän alueilla: perhe-elämän, koulutuksen, -
kulttuurin, talouden, politiikan alueella.
Se osoittaa, että Jumalan kansa elää eri maassa.
Se on kuin kaupunki kukkulalla.
"Että ihmiset näkisivät hyvät tekonne ja kiittäisivät Isää."
Paavali sanoi 1. Kor. 4:ssä, -
että Jumala on asettanut apostolit vihoviimeisiksi.
Paavali vertaa heitä kuolemaantuomittuihin.
Siihen aikaan kansanhuvia olivat gladiaattoritaistelut.
Taistelut alkoivat aamulla ja päättyivät keskipäivällä.
Ihmiset seurasivat raakaa verilöylyä.
Kun helle kävi sietämättömäksi, ihmiset alkoivat lähteä kotiin.
Yleisön huomio vangittiin vielä kerran erikoisella keinolla.
Viimeisenä esiin marssitettiin keskipäivän gladiaattori.
Hän oli muodoltaan outo, kuten kääpiö. Hänestä tehtiin narri.
Hänelle annettiin aseeksi lusikka tai puumiekka.
Hän sai vastaansa leijonia, norsuja ja jättiläisiä.
Yleisö jäi kiinnostuneena katsomaan epäsuhtaista koitosta.
Jumala sanoo, että näin tulee tapahtumaan lopun aikoina.
Kun yleisö on turtunut kaikkeen näkemäänsä, -
avautuu yllättävä ovi ja sisään astelee pelle, -
joka näyttää olevan aseeton altavastaaja.
Kaikki odottavat narrin epäonnistuvan, -
mutta hän selviytyykin voittajana, Jumalan Karitsan kunniaksi.
Uskon, että se on tämän jännittävän kehityksen takana.
Onko kysymyksiä?
Miten apostolin tunnistaa?
Hyvä kysymys. Emme tunnista häntä.
Hänellä ei ole tunnuksia, jotka osoittaisivat hänen asemansa.
Jeesuksenkaan omat eivät tunnistaneet Häntä.
Apostolin tunnistaa hänen hengestään, -
särkyneisyydestä, omistautuneisuudesta ja hedelmästä.
Apostolin tai profeetan tavattuasi uskot kaiken olevan mahdollista.
Uskallat mennä viskottavaksi peltoon ja moninkertaistumaan, -
jotta Jumala saa kunnian.
MIKSET KYSY JUMALALTA NYT, -
MITÄ TEHDÄ SEURAAVAKSI -
JA MITKÄ ASIAT PITÄÄ JÄTTÄÄ
LISÄTIETOJA OHJELMAN KOTISIVUILTA
Olkaa hedelmälliset, täyttäkää maa, moninkertaistukaa
Suomennos: Marianne Tenetz